Интервю с Елизабет Гранвил-Попова, Нестле България - Включи се в “Мениджър за един ден” | Вдъхнови бъдещето\nИнтервю с Елизабет Гранвил-Попова, Нестле България\nОт | 19.10.2018\nЕлизабет Гранвил-Попова, Старши Бранд Мениджър в Нестле България\nЕлизабет Гранвил-Попова, Старши Бранд Мениджър в Нестле България e поредния лектор от програмата на кариерния форум "Професиите на бъдещето", който отговори на нашите въпроси. Очаквайте презентацията ѝ на 30 октомври във форум "Джон Атанасов", София Тех Парк. Запазете вашето място тук. Участието е безплатно.\nСамо дигиталната трансформация ли е това, което променя маркетинга, или има и друго?\nРазбира се, дигиталният маркетинг не е единственият фактор, който оказва влияние върху маркетинга през последните години. Но със сигурност е водещият фактор, който драматично промени работата на маркетолозите, тъй като създаде нови възможности за комуникация с потребителите и напълно промени конкурентната среда, в която повечето големи компании бяха свикнали да оперират от десетилетия насам. Неслучайно говорим за понятието “digital disruption”, в следствие на което се появи нуждата компаниите и маркетолозите да се трансформират дигитално.\nКаква мечтаехте да станете като дете и в каква степен заниманието Ви сега е сбъдната мечта?\nИмала съм много мечти като дете, разбира се, свързани с най-популярните професии като лекар, актьор, певец и други. Но маркетингът никога не е бил мечта за мен, защото не съм знаела за него. Дори в момента ми е трудно да обясня на шестгодишния ми син каква е професията ми и какво точно правя. Винаги обаче съм имала предприемачески дух, затова може би насоката в маркетинга някак стана естествена.\nНе съм фен на даването на насоки накъде да се насочи един млад човек от гледна точка на перспективата за бъдеще. Това, към което мога да насоча младите, е да се себеопознават, да развиват талантите си, да пробват ако трябва различни професии и ако усетят че в дадено поприще се чувстват щастливи, да се впуснат стремглаво. Щастието за мен се крие в това да работиш това, което ти доставя удоволствие, а реалната реализация зависи от усилията, които ще положиш.


Общинските съветници от коалиция “Движение заедно за промяна” в Димитровград са готови да се откажат от заплатите си за сметка на таксите в детските градини. Това може да стане, ако на парламентарно ниво бъде взето решение, субсидиите на партиите да бъдат 0 лв.\n“Така ще бъдем поставени при равни условия с останалите политически формации”, коментираха от коалицията на пресконференция днес. Тя бе дадена в отговор на призива на кмета Иво Димов на последната сесия на местния парламент.\nТогава Димов заяви, че ако съветниците решат да се откажат от месечните си възнаграждения за сметка на таксите в детските градини, то те могат да станат безплатни.\nБлизо 500 000 лева е събираната от такса сума за издръжка за детски градини в общината. Местната администрация е заложила като дофинансиране през тази година 1 700 000. лв.\nПо-скъпи детски градини в Димитровград\nПриблизително половин милион са средствата, отделяни за възнаграждения на общинските съветници и други текущи разходи, каза още Димов.\nСъветниците от “Движение заедно за промяна” нарекоха евентуалното отпадане на таксите в детските градини стъпка в правилната посока. Според тях, държавата е тази, която трябва да поема таксите в детските заведения.\nСподели 278 Tweet 174


Как се прави декорация за спортни обувки с връзки от панделка сатен\nЛято е и слънцето грее дори от спортните ни обувки с връзки от разноцветни панделки сатен. Красиви ли са? Направихме си ги сами! Развихрете въображението си, настройте се творчески! Защото днес ще ви провокираме да направите своя авторска декорация за своите спортни обувки с връзки от панделки сатен и елементи за бижута.\nПригответе следните материали:\n1. За връзките за обувки ще са ви нужни около 1 метър панделки сатен в различни цветове, може да използвате панделки релефен сатен и панделки сатен лукс.\n2. За украса: може да ползвате декоративна панделка, дървени копчета, калинки за декорация, мъниста, перли, силиконови розички и пр., които може да залепите със силиконово лепило.\n3. запалка, игла и конец.\nКак се прави декорация за спортни обувки с цветни връзки от панделка сатен\nПърво е важно да знаете, че панделките сатен при отрязване се разнищват. За да избегнете този нежелан момент, е необходимо леко да ги „поръбите“ като ги доближите до пламъка на запалка или свещ. Без да се подпалвате, разбира се!\nСлед това започва майсторлъка по навързването на връзките от панделки на спортните ви обувки.\nТова може да стане по много начини. За различните видове връзвания може да видите нашето видео ТУК.\nЕто как сме се справили ние с връзки от бяла панделка сатен.\nАко искате връзките ви за обувки да са разноцветни, тогава е необходимо предварително да завържете панделките от желания ви цвят и след това да започнете да ги навързвате на обувката.\nСлед като връзките от панделки са завързани, остава да направите в синхрон и декорацията на обувките.\nТова може да стане с помощта на декоративна панделка, дървени копчета, калинки за декорация, мъниста, перли, силиконови розички и пр., които може да залепите със силиконово лепило или да завържете към връзките за обувки. Силиконови розички това лято ще са много популярни като моден аксесоар – било като аксесоар в косите, било като малко допълнение на дреха или на обувките.\nЗа допълнителната декорация може да видите още нашите уроци:\nКак се правят цветя от сатенена панделка


Днес се открива Европейският месец на културата, който независимо от каноните на календара ще продължи до 1 август, т. е. повече от два месеца. През това време Пловдив ще бъде в ролята на спътник на Ваймар - градът, обявен за европейската културна столица за 1999 година.\nИдеята за концентриране на културни събития в отделни градове на стария континент принадлежи на Мелина Меркури и датира от 1985 г. Като министър на културата артистката е подкрепена и от френския й колега Жак Ланг. Целта е културата да бъде поставена в равностойно положение като интегриращ фактор, наравно с икономиката, технологиите, търговията. Първата европейска културна столица, разбира се, става Атина. "Хубавото на идеите е, че само те могат да се споделят без човек да обеднее." - казва Мишел Сер. Потвърждение на думите му е постепенното "разлистване" на първоначалния замисъл до такава степен, че за 2000-та година се предвижда десет града да бъдат едновременно домакини на гигантския форум.\nПреди това обаче е Пловдив'99. В статистика "Месецът" означава: 5000 артисти. 3000 са български, а 2000 идват от 45 страни от цял свят. В цялостната програма ясно се очертават и територии на отделни фестивали. Например: международен оперен и балетен фестивал, фестивал на класическата китара, международен фолклорен фестивал, два кинофестивала... Някои от тях са традиционни за Пловдив, други са заимствани от контекста на столичния културен живот, трети са специално за европейския форум. Програмата "Хамлет 2000" например събира най-известните театрални режисьори в света, които през последните две години са работили върху творението на Шекспир. Една от интерпретациите е на Еймунтас Някрошус. "Европа в кутия" е друга програма, която обхваща художници от досегашните културни столици. Акцията им ще покаже резултатите от една игра с продължения. Програмата "Етнос и музика" се движи по гранични територии в музиката и събира жанрови несъвместимости. И така нататък... Ако продължим с цифрите, в Пловдив се очаква стълпотворение на 250 събития, от които 80 са музикални, 45 театрални, 45 са свързани с изложби и артакции, към всичко това се добавят и кинопанорамите, както и програмите за деца.\nЗвездите на "Месеца" са Майкъл Наймън - носителят на "Оскар" за филмова музика, "Металика", "Апокалиптика", Горан Брегович и Оркестъра за сватби и погребения, Хана Шигула", Бамбергските симфоници, Букурещката опера, Роберт Стуруа и Петер Щайн... Някои от тях ще чуем и видим и в Салона на изкуствата в НДК и в "Софийски музикални седмици".\nЗа град като Пловдив ауфтактът към този "Месец" е свързан с ремонти на драматичния театър, на градския дом на културата, на Античния театър. Постфактум остава натрупаният опит за организирането на подобни форуми и надеждата оттук някои от проектите да започнат дългото си пътуване по света.\nСлед Пловдив догодина са Авиньон, Берген, Болоня, Брюксел, Хелзинки, Мюнхен, Прага, Рейкявик, Сантяго де Компостела и Краков.


Как да си направим Линукс USB флаш | TechNews.bg\nНачало » Хардуер и Софтуер » Консултант » Как да си направим Линукс USB флаш\nКак да си направим Линукс USB флаш\nот: TechNews.bg на: 31/03/2007 12:05 коментари: 0\nЩе можете да носите цяла операционна система в джоба си и да работите с нея на всеки компютър Радослав Далев\nМожете лесно да превърнете флаш драйва в подвижен офис, като качите на него всички необходими приложения. Ще работите нормално с тях на всеки компютър – в офиса, у дома или на друго място. Още една възможност е да прехвърлите и операционна система на флаша. Така освен познатите приложения, винаги ще имате „своята машина” с всички предварително направени настройки – от работната площ до инсталираните и конфигурирани програми.\nПреди това обаче трябва да проверите дали вашата дънна платка има възможност да зарежда системата от USB. Внимателно прочетете документацията, която сте получили заедно с дънната платка. Ако тази възможност е налице, би трябвало да пише и как да го направите. Вторият вариант е да влезете в настройките на BIOS, като рестартирате компютъра и натиснете клавиша Del или F2 няколко пъти още при началното зареждане. Това би трябвало да доведе до появата на основния екран за настройка на BIOS.\nВ повечето BIOS версии ще трябва да отидете в секцията advanced BIOS settings и да потърсите 1st boot device или нещо в този смисъл. Преминете през опциите, за да видите дали се поддържа тази възможност. Оглеждайте се за USB RMD-FDD, USB ZIP или USB FLOPPY. Имайте предвид, че по-късно, след като всичко по създаваното на стартиращата (boot) флаш памет бъде готово, ще трябва да се върнете тук, за да изберете първо устройство за зареждане USB.\nИ така, ако е налице тази опция, можете да започнете с подготовката. Същото важи и за компютрите, на които предвиждате да работите със своя флаш. Ако те поддържат опцията за зареждане от USB флаш памет, ще можете да ползвате Линукс операционна система, която се инсталира без особени затруднения.\nНай-явната полза от зареждащия флаш е да носите цяла операционна система в джоба си навсякъде с вас. Това е възможно, благодарение на предприемчиви Линукс ентусиасти. Линукс е Unix-базирана операционна система с отворен код. И като такава, позволява на програмистите да експериментират с кода й. Това доведе до множество вариации на Линукс. Едни от най-полезните варианти са “live” (живите) дистрибуциите, които зареждат и стартират цяла операционна система от един компактдиск или друго устройство за съхранение на информация.\nНезависимо от операционната система, инсталирана на системния твърд диск, зареждането от „живото CD” ще доведе до стартиране на Линукс. Преимуществото е, че на който и компютър да работите, ще имате винаги познатата „обстановка” и приложения, с които сте свикнали.\nОтскоро някои от малките „живи дистрибуции” могат да бъдат стартирани и от USB памет. Тези преносими операционни системи използват системната памет за извършване на задачите и вашия флаш диск в ролята на „твърд диск” за съхраняване на персоналната информация. Възможностите на USB стиковете всъщност ги превръщат в по-добра платформа за преносимите операционни системи, отколкото компактдисковете.\nPuppy Linux, например, е една много лесна Линукс-базирана операционна система. Не би трябвало да имате проблеми да я разучите, още повече, че ще можете да я носите винаги с вас с помощта само на една флаш памет.\nPuppy Linux е жива Линукс дистрибуция, която включва необходимия софтуер за нормална всекидневна работа, като можете лесно да добавите специално пригоден за нея софтуер. Голям плюс на дистрибуцията е малкият й размер, както и скромните изисквания към системата (128МВ са напълно достатъчни за нормална работа).\nИмайте предвид, че флаш паметта, върху която ще бъде инсталирана дистрибуцията, трябва да бъде форматирана във файлова система FAT (не FAT32). За да направите това, влезте в "Моят Компютър", натиснете десен бутон на мишката върху флаш паметта и изберете опцията "формат" (format), след което изберете FAT за файлова система. Не правете "бързо" (quick) форматиране.\nСлед като част от първоначалните стъпки, подготовката и проверката дали ще можете да използвате тази функционалност вече са извършени, време е да преминем към същността на нашата задача. Първо трябва да се сдобиете с копие на операционната система, което може да стане, като посетите официалната страница и оттам свалите ISO файла. Сега го запишете, като за целта използвайте Nero или подобен софтуер (в Nero Burning ROM от менюто Recorder изберете Burn Image… и посочете сваляния файл).\nИ така, подготвителният процес е изцяло завършен и вече можете да рестартирате системата си. Влезте по описания по-горе начин начин в системния BIOS, за да направите необходимите настройки и да заредите системата с помощта на CD-то. Имайте предвид, че можете да направите първо устройство за зареждане CD-ROM, второ да бъде USB и трето – твърдия диск. Запишете настройките. Ако всичко е наред, то пред вас трябва да се появи началното меню. Оставете настройките по подразбиране за зареждане на системата поне при първия ви опит с тази дистрибуция.\nСледва избор на клавиатурна подредба. След нея трябва да изберете X server-а. Това е настройка на графичния интерфейс на Linux. Puppy разполага с два такива сървъра, като изборът кой от тях ще ползвате остава ваш. По подразбиране се препоръчва Xorg, но нищо не ви пречи да експериментирате.\nАко всичко е наред, пред вас трябва да се появи самата операционна система и почти моментално да се зареди прозорец с няколко полезни основни съвета. И така, вече имате на разположение напълно функционална операционна система, но заредена от оптично устройство.\nТъй като целта ни е друга, а именно зареждане от флаш, ще разгледаме и останалите няколко стъпки за достигане на желания от нас резултат. Натиснете върху бутона Menu в долния ляв ъгъл, след което Setup и изберете Puppy universal installer.\nЩом направите това, ще се появи нов прозорец, който ви подканя да сложите необходимата медия и да изберете типа устройство за инсталацията. В нашия случай избираме първата възможност USB Flash drive и натискаме ОК.\nСега трябва да изберем върху коя медия да бъде инсталирана операционната система. Посочваме желаната от нас флаш памет и натискаме ОК.\nВ новопоявилия се прозорец натиснете бутона до надписа Install Puppy to sdc1. От същия прозорец ще можете да изберете и Superfloppy режим, ако по някаква причина имате проблеми при нормалните настройки.\nЩе се появи нов прозорец, който ви уведомява върху кое устройство ще бъде инсталирана операционната система, както и неговото форматиране и размер. Натиснете ОК, за да продължите.\nВ новопоявилия се прозорец натиснете бутона CD, тъй като използваме "живата" версия на ОС.\nСледва нов прозорец, който ви подканва да сложите диска, ако сте го извадили. Натиснете ОК. Появява се прозорец, в който избирате първата опция (default) и натискате ОК. Ако случайно имате проблеми със зареждането от USB паметта, можете да опитате някои от другите възможности.\nНа новопоявилият се прозорец отново натискате ОК, за да продължите нататък.\nДостигнахме до финала. Пред вас е последният прозорец – натиснете Enter, за да започне процесът по инсталация. След около 1-2 минути инсталацията върху флаша е приключила.\nЧестито! Вече имате пълно функционална операционна система и то във вашия джоб. Сега можете да се захванете с нейното персонализиране, за да отговори системата по-пълноценно на вашите изисквания и нужди.\nЛицето ще се използва вместо парола\nNorton 360 – цялостно решение за защита


Каква е тайната за красота на Клаудия Шифър? / Elle.bg\nКаква е тайната за красота на Клаудия Шифър?\nТереза Восканян • 06.12.2017\nИ как успява да изглежда с 10 години по-млада\nПрез 90-те години, Клаудия Шифър е една от най-популярните модели, конкуриращи се със Синди Крауфорд и Наоми Кембъл.\nТя може отдавна да е приключила с кариерата си, но с напредването на възрастта си Клаудия изглежда все по-привлекателно. 47 годишният супермодел може да даде някой друг урок по красота на момичетата, които искат да изглеждат перфектни на всяка възраст.\nКлаудия не се появява толкова често на публични места, но пък често можете да я видите на модните седмици.\nПрез май, тази година, Шифър се появи на ревюто на Chanel в елегантен черен гащеризон, който подчертаваше нейната изисканост и стройна фигура. Визията беше допълнена от обувки с каишка на глезена, прозрачна чанта на верижка и слънчеви очила с бял ръб.\nСамата Шифър многократно казва, че липсата на лоши навици и любовта към здравословната храна й помагат да остане във форма. В храната на Клаудия има много зелени зеленчуци и плодове. Тя яде по индивидуален график и, разбира се, поддържа тялото си в тонус с помощта на ежедневни тренировки във фитнес залата. Също така, тя избягва слънчевите лъчи и използва продукти с най-висока степен на защита от слънцето.\nЕтикети: здраве, Клаудия Шифър, красота


ЗВЕЗДНА ВИЗИТА: Карибски пират се гмурка у нас - Светски - Телеграф\nГеорги П. Димитров, 14, Май\nЗВЕЗДНА ВИЗИТА: Карибски пират се гмурка у нас\nСтивън Греъм снима драма по действителен случай с Последния джедай Дейзи Ридли\nК арибски пират идва да се гмурка у нас, а поводът са снимките на нов филм със спортен характер, научи „Телеграф“. Стивън Греъм, направил култовата роля на Скръм във всичките филми за „Карибски пирати“, се готви за снимки у нас на драма по действителен случай.\nФилмът, заради който идва Стив Греъм, е с работното заглавие „Младата жена и морето“ и действието в него се развива през 1926 г. Става въпрос за Гертруде Едерле – американска плувкиня с германски произход. През 1926 г. тя става първата известна на историята жена, преплувала сама Ламанша. Наричана е Кралицата на вълните. В нейната роля влиза Дейзи Ридли, станала известна на кинофеновете като Последния джедай от финалната трилогия „Междузвездни войни“.\nУ нас бе направен един от най-модерните басейни за киноснимки, в който успешно и безопасно се имитират дълбоки океански води и течения. Очаква се да има и истински морски снимки на филма, но те ще са в Солун. Иначе в София ще бъде пресъздадена атмосферата на Ню Йорк от преди век. Всеизвестно е, че в Бояна има най-добрия павилион, предаващ тази автентична атмосфера на Голямата ябълка, и тук идват продукции от цял свят.\nЩо се отнася до „Младата жена и морето“, преди време, както „Телеграф“ писа, за подготовката на този проект у нас бе легендарният продуцент Джери Брукхаймър, който е и създателят на поредицата за карибските пирати.\nПреди да се прочуе с „Карибски пирати“, Стивън Греъм игра в още един култов филм. Това е лентата на Гай Ричи „Гепи!“, където Брад Пит бе циганин с всепоразяваща ръка. А Джейсън Стейтъм и Стивън Греъм бяха в ролите на каръците Турчина и Томи.\nГреъм участва и в актуалната хорър фантастика „Венъм 2: Време е за Карнидж“ в ролята на детектив Мълиган. Той не за пръв път снима у нас. Участва в „Хелбой“ от 2019 г., но там героят му беше повече компютърна анимация, а Греъм само говореше като едно от чудовищата на ада.\nВ живота е женен за колежката актриса Хана Уолтърс, която е доста по-висока, а двамата обичат да се шегуват по темата. Имат две деца. Стивън страда от дислексия и признава, че не може да си чете сценариите. Това го прави съпругата му, с която заедно разучават всяка роля.\nГреъм е известен фен на футболен клуб „Ливърпул“. Той е роден и израснал в близост до легендарния стадион в „Мърсисайд“. Снимал се е в няколко филма на футболна тематика, от тях най-известна е драмата „Това е Англия“, в която Греъм е в ролята на Пол Гаскойн. Актьорът редовно се включва с коментари за мачове по „Скай Спортс“.\nВъпреки че често играе роли на пияници, Стивън Греъм се определя като пълен трезвеник и въздържател, дори е член на специализирано движение за умереност.\nкарибски пирати филм българия стивън греъм дейзи ридли


Финална работна среща по проект “Да живеем устойчиво в Европа”, съфинансиран по Програма Еразъм + се състоя от 27.08 до 30.08 в Мехелен, Белгия. Координатор на проекта е Сдружение „Systeme in Bewegung e.V. От Винзен, Германия, а партньорството се състои от 5 партньора от 5 европейски страни - Германия, България, Белгия, Австрия и Испания.\nВсички партньорски организации се събраха, за да обсъдят заедно резултатите от работните задачи. Фокусът на срещата беше върху представянето на традиционни техники за направа на домашни продукти, които едно модерно семейство, което иска да живее устойчиво, може да използва.\nПартньорите показаха кратък филм за това как се приготвят в домашни условия масло, кисело мляко и други градински и здравословни рецепти, които са възможни без употребата на пластмаса и химикали.\nБяха раздадени и упътвания за приготвяне на домашни продукти за грижа за дома, като освежители за въздух, препарат за почистване, препарат за стъкло, репелент срещу мравки и молци.\nВнимание се обърна и на рецепти за продукти за лична грижа, като балсам за устни, лосион от розова вода, домашна паста за зъби, дезодорант от билки, шампоани, соли за вана, сух шампоан и други.\nСъществена част от рецептите включваха и упътвания за приготвяне на домашни лекарства за болки в мускулите, синусите, проблеми със стомаха и други.\nВъв втората част на срещата, партньорите показаха малко известни приложения на често срещани продукти в природата. Бяха представени изсушени ябълки, кестени и канадска златна пръчица, която може да се използва за билкови чайове през зимата и има благоприятни действия върху организма.\nСлед това партньорите обсъдиха събраните резултати от разпространението. Благодарение на успешното онлайн сътрудничество, проектът е успешно завършен. Обсъдиха се и допълнителни варианти за разпространение.\nРаботната среща завърши с мозъчна атака и подготовка за последващия проект. Бяха представени идеи и варианти за изработването на календар или приложение, което да насърчава хората да опитват предизвикателствата, свързани с устойчивото живеене в Европа.


Глутеален тендинит | мкб M76.0\nНачало › Медицинска енциклопедия › Заболявания › Болести на костно-мускулната система и на съединителната тъкан › Болести на меките тъкани › Други увреждания на меките тъкани › Ентезопатии на долен крайник, с изключение на стъпалото › Глутеален тендинит\nГлутеален тендинит МКБ M76.0\nГлутеален тендинит представлява състояние, което се характеризира с възпаление на сухожилията на седалищните мускули. Седалищните мускули представляват важна част двигателния апарат на седалището и увреждането на тези мускули може да има доста неблагоприятни последствия. Заболяването може да засегне индивиди от всички възрасти.\nПричините за възникване на глутеален тендинит са разнообразни, но най-честата от тях е травматичното увреждане на сухожилието на седалищния мускул, следствие на преразтягане. Това може да доведе до нестабилност на таза, което да се отрази на ежедневните дейности.\nПризнаците и симптомите на заболяването се състоят в болка в областта на седалището от страната на засегнатото сухожилие. Болката може да бъде постоянна или да се проявява само при движение. Възможно е да се засили при лягане върху засегнатия крайник. Възможно е да се наблюдават още зачервяване, подуване, затопляне, повишена чувствителност в засегнатия мускул. Някои пациенти съобщават за разпространение на болката по хода на засегнатия крак, както и усещане за слабост и изтръпване. Обикновено, походката на пациента е нарушена.\nДиагнозата глутеален тендинит се поставя въз основа на характерната клинична картина и осъществяване на някои лабораторни и образни изследвания, като рентгенография, магнитен резонанс, компютърна томография и други. Лечението на заболяването е главно консервативно. Препоръчва се, като първа мярка, ограничаване движенията на засегнатия крайник и прилагане на ледени торбички за около 20 мин няколко пъти дневно през първите 72 часа. След този период се препоръчват постепенно раздвижване на крайника. Прилагат се лекарствени препарати като противовъзпалителни средства, аналгетици и други. Физикалната терапия и рехабилитацията игратя важна роля за бързото възстановяване на болните.


Продава 1-СТАЕН, гр. Русе, Център в Aпартаменти в гр. Русе - ID32547094 — Bazar.bg\nПредлагаме Ви, БЕЗ КОМИСИОННА едностаен апартамент, разположен на пети етаж в новострояща се тухлена сграда, находяща се в централната част на града, близо до бул. Придунавски. Имотът се състои от спалня, кухня, баня с тоалетна и склад с обща площ 54 квадратни метра. Проектът се осъществява от една от водещите строителни фирми в града, ще вземе Акт 16 края на 2021 година. Сградата ще е изключително луксозна, газифицирана и с отлично качество на строеж. В офиса на агенция за недвижими имоти 'Адрес Русе' можете да получите БЕЗПЛАТНА консултация за ипотечни кредити, потребителски кредити, рефинансиране. Като клиенти на КредитЦентър ще получите ПРЕФЕРЕНЦИАЛНИ условия от водещите банки у нас. Ще ви помогнем да изберете банката, която ще ви даде желания кредит изгодно и сигурно, бързо и лесно. Ние ще ви консултираме как да вземете най-правилното решение като ви изготвим сравнителни оферти на най-добрите предложения на пазара. Ще ви съдействаме през целия процес на подготовка и усвояване на заема.\nПродава 1-СТАЕН, гр. Русе, Център гр. Русе, Център днес 26 200 €\nПродава 1-СТАЕН, гр. Русе, Център гр. Русе, Център 24 февруари 26 000 €\nПродава 1-СТАЕН, гр. Русе, Център гр. Русе, Център днес 37 000 €\nПродава 1-СТАЕН, гр. Русе, Център гр. Русе, Център 18 юни Не е указана\nПродава 1-СТАЕН, гр. Русе, Център гр. Русе, Център 18 юни 37 000 €\nПродава 1-СТАЕН, гр. Русе, Център гр. Русе, Център 16 юни 21 900 €\nПродава 1-СТАЕН, гр. Русе, Център гр. Русе, Център 16 юни 49 500 €\nПродава 1-СТАЕН, гр. Русе, Център гр. Русе, Център 15 юни 45 400 €\nПродава 1-СТАЕН, гр. Русе, Център гр. Русе, Център 14 юни 38 500 €\nПродава 1-СТАЕН, гр. Русе, Център гр. Русе, Център 12 юни 62 000 €\nПродава 1-СТАЕН, гр. Русе, Център гр. Русе, Център 10 юни 34 000 €\nПродава 1-СТАЕН, гр. Русе, Център 55 000 €


Zdravenchas.org - Хемороиди - Същност на заболяването - Здравен час\nНачало - Хемороиди - Същност на заболяването\nРектумът (право черво) е частта от дебелото черво, която е разположена в края на стомашно-чревния тракт. В посока към главата ректумът преминава в сигмоидното черво, а надолу завършва с аналния отвор. Под лигавицата на правото черво се намират хемороидални сплетения (представляват струпвания от венозни съдове на хемороидалните вени). Съществуват две хемороидални сплетения – вътрешно (от средните и долни хемороидални вени) и външно.\nПод названието хемороиди се разбира разширения (варици) на хемороидалните плексуси в ано-ректалната област.\nРазличават се два вида хемороиди – първични и вторични.\nПървичните (идиопатични) хемороиди се получават най-често наследствено от обременени индивиди или в резултат на вродени аномалии и състояния на съединителната тъкан. Тук се включват и хемороидите, получени в резултат на лош начин на живот.\nВторичните се наричат още симптоматични. При тях причината за образуването им е в покачването на налягането в порталната (чернодробна) вена, а също така и повишаване на вътрекоремното налягане, вследствие на различни заболявания.\nВъншни – този тип хемороиди се разполагат около аналния отвор и се напипват като възли около ануса. При тях са разширени венозните съдове на външния хемороидален плексус.\nВътрешни – те са локализирани малко по-нагоре в аналния отвор и ректума, под лигавицата, в отделени възли или пакети. При тях разширението на вените не е еднакво по цялата окръжност, а има струпвания в отделни нейни зони.\nА - нормален вътрешен венозен плексус\nВ, Д - външни хемороиди\nС - вътрешни хемороиди\nЕ - нормален външен венозен плексус\nСъществуват много класификации на хемороидите, но с голямо значение е тази на лондонската болница „Свети Марк”:\nПърва степен хемороиди – вените на аналния канал са увеличени по размер и брой и могат да кървят по време на дефекация. Хемороидалните възли не преминават извън аналния отвор.\nВтора степен хемороиди – по време на дефекация вътрешните хемороиди преминават през аналния отвор, но се прибират спонтанно.\nТрета степен хемороиди – вътрешните хемороиди при дефекация и физически усилия преминават през аналния отвор и остават постоянно навън от него.\nХемороидите са едно от най-честите заболявания при хората, което се проявява по-често при мъжете. Много хора, макар и да имат хемороиди, не се оплакват и не търсят медицинска помощ.


Маргините повеждат и в апелативния съд | Параграф22\nМаргините повеждат и в апелативния съд\nИ в апелативния съд ли делото срещу братята Красимир и Николай Маринова- Маргините ще има същата съдба като на първата инстанция в Софийския градски съд? Този въпрос дойде логично, след като в понеделник (24 януари) съставът на Софийския апелативен съд (САС) го отложи за 14 февруари. Делото беше образувано, след като държавното обвинение протестира срещу оправдателната присъда, която получиха братята на 14 юни миналата година.\nПоредното съдебно заседание в понеделник беше отложено, тъй като адвокат Стефан Иванов, защитник на подсъдимия Стефан Рангелов, е на легло по болест. Навярно болен е бил и важният свидетел в процеса срещу братята Димитър Вучев-Демби, който също не се яви в залата. Съдебният състав обаче не го извини, тъй като не беше представен никакъв документ. Така Демби отнесе глоба от 500 лв., която би могъл да си спести следващия път, ако докаже, че действително е бил на легло и му е било невъзможно да дойде до съда. Магистратите постановиха на 14 февруари свидетелят да бъде доведен принудително с белезници от служители на Съдебна охрана. Неговите показания са важни, тъй като именно Демби е човекът, който първи е сигнализирал в МВР за новосъздадена група, подготвяща убийствата на знакови фигури.\nСъщата съдба очаква и защитения свидетел Иво Илчев. От февруари миналата година обаче той отмиля на прокуратурата, тъй като се отметна и отказа да свидетелства срещу Маргините. Причината бе, че получи по мобилния си телефон заплахи срещу него и срещу семейството му. Така се стигна до заседанието в СГС на 12 февруари миналата година - той се яви на него маскиран и заяви, че не познава никого от подсъдимите. В отговор на прокурорски въпрос с какво се занимава Илчев отговори, че си лежи вкъщи. Иначе свидетелят от Правец известно време е работил като охрана и шофьор на радиоводещия Боби Цанков, който беше убит в началото на миналата година. По неофициална информация известно време Илчев е развъждал расови ловни кучета в местността Зелин край Ботевград. Заседанието не потръгна и по вина на вътрешното министерство. Оказа се, че МВР за пореден път си прави оглушки и не праща в съда оперативното дело срещу братята Маргини. На предишното гледане на делото през декември съдът изиска обяснение от главния секретар на МВР главен комисар Калин Георгиев защо не е дал информация за оперативната разработка на ведомството по случая. Беше уточнено, че все пак професионалист №1 на МВР си е направил труда и е изпратил писмо, в което обяснява, че не може да даде информация за оперативната разработка, тъй като все още се води разследване и тя съдържа данни и факти за други заподозрени криминални лица. Адвокатите на подсъдимите пожелаха данните да бъдат поискани за трети път, но магистратите отхвърлиха молбата.\nКапак на лошия късмет за прокуратурата се оказа и сведението, че пред съда няма да се яви и поемно лице, което е присъствало някога на обиск в дома на подсъдимия Бисер Илиев. Изясни се, че поемното лице е предало богу дух.\nВъззивният процес срещу Красимир и Николай Маринови тръгна на куц крак още в самото си начало и навя асоциации с начина, по който се разви първоинстанционното дело в Софийския градски съд. На 12 ноември 2010 г. САС не му даде ход поради отсъствието на подсъдимия Стефан Рангелов, който получи остър инфаркт на миокарда и бе настанен в Александровска болница. По този случай беше назначена съдебномедицинска експертиза, която да установи физическото състояние на Стефан Рангелов.\nВ залата на апелативния съд не благоволиха да се появят и братята Маргини. Пред апелативните магистрати се изправиха само трима от подсъдимите - Иво Карагеоргиев, Бисер Илиев и Веселин Тошев. Обвинението поиска разпит на петима свидетели, сред които полицаите Николай Спасов и Иван Иванов, както и повторен разпит на стария си познайник и защитен свидетел Иво Илчев. Беше изтъкнато, че след приключването на съдебното следствие в СГС е била получена писмена информация, която само Илчев може да потвърди. Освен това обвинението поиска рапортите на полицейските служители Спасов и Иванов от 2005 г., които са свързани с фактите, за които трябваше да бъдат разпитвани. Прокурорите се видяха в чудо, когато защитата на петимата подсъдими поиска да бъде изготвена справка дали Иво Карагеоргиев е участвал в археологически разкопки в района на Казанлък.\nПо подобен начин протече предходното заседание в процеса на 17 декември 2010 година. Пред съда бе представена молба от името на подсъдимия Стефан Рангелов делото да се води в негово отсъствие. Бе приета съдебномедицинска експертиза, според която Рангелов не може да участва в заседанията в срок от три месеца, считано от 10 ноември, когато е получил остър инфаркт на миокарда. Бяха разпитани обаче четирима свидетели, сред които Николай Спасов, началник на сектор в Криминална полиция, отговарящ за борбата с наркотиците. Според неговите показания в началото на септември 2005 г. Мартин Станков-Рашо е отишъл в дирекцията на полицията и е разказал, че се подготвя организирана престъпна група за извършване на поръчкови убийства, а подробности за нея можел да даде Димитър Вучев-Демби. На другия ден в полицията заедно с Рашо дошъл и Вучев. Демби разказал, че се подготвя организирана престъпна група за извършване на поръчкови убийства, в нея влизали Бисер Илиев и още двама души, задържани за убийството на Валентин Алексиев-Лисицата. Демби обяснил, че една от задачите на групата е убийство на депутат от Атака, на бизнесмен от Сандански и на Иван Тодоров-Доктора.\nНа заседанието в края на миналата година в САС бяха изнесени и данни за необичайния интерес на подсъдимия Иво Карагеоргиев към българската история. През съда се изправи Иван Димов, собственик на Български инвестиционен фонд (БИФ), финансирал археологически разкопки край Казанлък. Той именно трябваше да внесе яснота по въпроса копал ли е Карагеоргиев, или не. От справка на Националния исторически музей стана ясно, че въпреки интереса на подсъдимия към културната история на държавата той не е бил в състава на експедицията, извършвала разкопки край града. Шефът на БИФ обаче уточни, че Карагеоргиев е бил пълномощник и са му били възложени други задачи - например да осъществява финансов контрол на средствата, които се изразходват за разкопките.\nНеосъщественият археолог и финансов контрольор, заедно с братята Маринови, Веселин Тошев и Стефан Рангелов, са подсъдими за подготовката на убийствата на покойните Никола Дамянов и Иван Тодоров-Доктора, както и на о.р. ген. Любен Гоцев. Маргините бяха оправдани на първа инстанция. СГС обаче призна за виновни Рангелов, Илиев и Тошев за това, че са организирали и подготвили убийствата на Доктора, Дамянов и ген. Гоцев. Бисер Илиев получи три години лишаване от свобода, Стефан Рангелов - 12 години затвор, Веселин Тошев - три години и половина зад решетките. От присъдата обаче така и не стана ясно под чие ръководство и по чия поръчка те са подготвили убийствата. Това едва ли ще се изясни и на въззивния процес, който продължава през февруари...\nсъбота, 29. януари 2011 - 01:00\nАдвокати плашат със стачка, блокират правосъдието\nВКС върна за ново разглеждане на Апелативен съд – Пловдив дело за убийството на бизнесмен\nВКС потвърди условното наказание на прокурорския син Бисер Андреев, причинил смъртта на двама души при ПТП\nОсвободиха петима от задържаните на протеста на 2 септември, Дамбовеца - с подписка


26 от буквите ни имат първообрази в Магура\nПещерата Магура е един от най- древните центрове за разпространение на наука и духовност. Този извод е направен след проучване на рисунките в пещерата от Археологическото дружество в Белоградчик, съобщи БНР. Рисунките представляват множество подобни един на друг символи, които имат малки различия помежду си. Това позволява учените да ги систематизират в малки групи.\nТака, ако бъде разбран смисъла на един символ, може по аналогия да се чете съответната група. Рисунките не са сцени от ежедневието на примитивния човек, обясни Кирил Кирилов, заместник председател на дружеството.\n"Там се намират, според нашето преброяване, 1031 рисунки, което дава възможност техният анализ да бъде извършен напълно. Повече от 90% от рисунките от Магура представляват символи, което говори за наличието на абстрактна мисъл. Кирилицата- може нагледно да видите, че 26 от нашите 30 букви имат своите първообрази в пещера Магура", каза Кирил Кирилов, заместник председател на Археологическо дружество- Белоградчик.\nПовече от 2 400 места в света носят името Магура или имат сродно наименование. Навсякъде то се отнася за хълм, пещера или вода, която извира. Единственото място, на което се срещат на едно, е пещерата Магура. Културата Магура е дала и символите на алхимията.\nАрхеолозите опровергаха сегашните твърдения, че рисунките имат възраст между 7 000 и 3000 години. Находка от Германия- плочица от слонова кост, на която се вижда гравирано изображение, е идентично на 100% с такова от пещерата. Знае се, че находката е пренесена в Германия от култура, дошла от Изток. Археологията описва миграцията на кроманьонеца- преди около 40 до 43 000 години кроманьонците преминават през територията на Северозападна България и продължават на запад, където се установяват на територията на Германия преди около 38 000 години. Това е основание да се счита, че рисунките са съществували още преди 38 000 години.\n"На този етап считаме, че пещера Магура и нейната галерия с рисунките представлява праисторическа библиотека, в която е събрано познанието на хората от онова време", допълни Кирил Кирилов.\nСимволите от пещерата оказват влияние върху целия свят, каза другият заместник председател на археологическото дружество Емил Цанков.\n"Ще откриете голямо сходство между руните на критско- микенската цивилизация и тези, които се откриват в Магура. С тази разлика, че руните от Магура са на повече от 2 000 години, т.е. по- стари от тези в критско- микенската цивилизация. Финикийската писменост, в която също има много общи символи между магурските надписи и тези в древна Финикия. Това са надписите, завещани от етруските, които до днес все още не са разгадани. Но когато ги сравните с тези от Магура, ще видите, че те са изключително сходни", каза Емил Цанков.\nСимволите в пещера в Бразилия- Тока да Бокейрао да Педра Фурада, са датирани от преди 26 000 години. Сред тях също има такива, които се срещат в пещерата Магура, даде друг пример Емил Цанков. Археологическото дружество си е поставило за цел да възстанови и празниците на древните жители в региона на пещерата. Един от основните е бил свързан с култа към слънцето. Затова и Археологическото дружество подготвя международен фестивал на древните балкански култури, който ще се преведе в Белоградчик.\nв 11:35:00 ч.


Huawei P50 Pro - слухове, спецификации, коментари - Страница 6\nСтраници (6): « Предишна 1 2 3 4 5 6\nHuawei P50 Pro - слухове, спецификации, коментари\nЧлен от: 2019-03\nУстройства: P20 Pro\n(2022-02-02, 11:41:59)DoryanY написа: Ето цитат от статия.\nМного благодаря за отговора! Просто съм изключително доволен от процесора Kirin 970 в моя Huawei P20 Pro, и обичам от време на време да играя игрички и с този телефон не ме притеснява нито липсата на 5G или Google Play, а процесора. Дано наистина няма проблем с температурите телефона. Предполагам скоро ще се появат в тубата по-подробни тестове на телфона. Подздрави!\nРевю на сгъваемия смартфона Huawei P50 Pocket\nЕдно интересно ревю на gsmarena\nЕдин притеснителен коментар:\n- curved glass (easy to break and hard and expensive to fix)\n- screen with max 754 nits, mediocre for a flagship\n- snapdragon 888 with 4g only, that throttles - in 2022\n- no hdr support, netflix in sd 480p LOL\n- 76h battery life - wow, a 200 dollars phone can pass 100h\n- -27.3 loudness score, very mediocre\n- android 11 (12 is already here), no google play, no voice assistant\n- gets hot while benchmarking or gaming\n- main camera that blurs half the photo (no proof it's an isolated case)\n- ultrawide camera with poor autofocus\n- proprietary card slot, no headphone jack\n- all of this for 1200 euro\n(Последна редакция: 2022-02-04, 20:18:12 от mria6ki.)\nТелефон за над 2 бона, а даже няма 5G... Не е окей.\n(2022-02-04, 19:48:58)whitehart написа: Телефон за над 2 бона, а даже няма 5G... Не е окей.\nАко ми дадеш логично обяснение за какво ти трябва 5джи точно в момента, ще приема че си прав.\n(2022-02-04, 22:11:17)Andon0v написа: Ако ми дадеш логично обяснение за какво ти трябва 5джи точно в момента, ще приема че си прав.\nТочно в момента не ми е жизнено важно. Но когато давам два бона за телефон, идеята е да го ползвам 2-3 години и е хубаво да има 5G. Технологиите се развиват.\nИ след 5 години няма да ти е реално необходимо, освен да си помпаш егото с последните технологии.\n(2022-02-04, 22:42:20)whitehart написа: Точно в момента не ми е жизнено важно. Но когато давам два бона за телефон, идеята е да го ползвам 2-3 години и е хубаво да има 5G. Технологиите се развиват.\nТочно, идеята на флагмана е да покрива параметрите поне две години, щото едно време и 8гб памет стигнаха ама 5 години след тва искаме 256, я си представете, че следващите приложения ще искат по силна връзка от типа на 5г?, да беше 1000 лв иди дойди да правиш компромис, ама на тия пари не, а на този и гугъл не можеш качи (за тия които си мислят да го правят)\nИзпратено от моят ELS-NX9 с помощта на Tapatalk\n1 потребител изказва благодарност на dzivko за това мнение:1 потребител изказва благодарност на dzivko за това мнение\nТая работа с 5G-то (големия зор да го има) честно казано не мога да я разбера. Аз до преди 2 години ползвах за интернеда 2G. Едва след това преминах на 3G и там и мисля да си остана - скороста ми е напълно достатъчна за музика и игри. А колкото по-високо G-то, толкова по-бързо умира батерията, от което пък файда не виждам.\n(2022-02-06, 23:51:13)imthedevil написа: Тая работа с 5G-то (големия зор да го има) честно казано не мога да я разбера. Аз до преди 2 години ползвах за интернеда 2G. Едва след това преминах на 3G и там и мисля да си остана - скороста ми е напълно достатъчна за музика и игри. А колкото по-високо G-то, толкова по-бързо умира батерията, от което пък файда не виждам.\nВъпрос на нужди, но ако работиш в глобална компания и ти се налага да ползваш служебен мейл през Outlook например, ако не ъпдейтнеш ръчно нищо не идва, има програми които налагат ползване на гмс, за 5г е друга тема, но базите данни стават все по големи, от там се и налага по добра връзка, тая година може и да не се налага 5г, но никой не знае след това разработчиците на приложения дали няма да решат да ги правят за такава връзка, но идеята е, че флагмана трябва да надгражда а не да слиза, то камерата добрее, ама за тия пари...\nМнения: 17 441\nРепутация: 3 807\nУстройства: GP 6\n5G Connectivity Case ще осигури на Huawei P50 Pro свързаност с 5G. Кейсът идва с вградена eSIM и 5G модем, които при поставяне се свързват с основната SIM карта на устройството и позволяват 5G връзка.\nЧлен от: 2021-07\n(2022-02-06, 21:17:57)dzivko написа: Точно, идеята на флагмана е да покрива параметрите поне две години, щото едно време и 8гб памет стигнаха ама 5 години след тва искаме 256, я си представете, че следващите приложения ще искат по силна връзка от типа на 5г?, да беше 1000 лв иди дойди да правиш компромис, ама на тия пари не, а на този и гугъл не можеш качи (за тия които си мислят да го правят)\n3G ли? Аз на 4G не бих се върнал И 5G не харчи чак толкова много повече\n(2022-05-22, 18:00:08)QueenBG написа: 3G ли? Аз на 4G не бих се върнал И 5G не харчи чак толкова много повече\nЗа момента 4г ми стига с п40 про съм, ся някакв кейс излезнал за 5г ама то по тая логика и външна антена с кабел може\n(Последна редакция: 2022-05-23, 09:34:30 от dzivko.)\nНо харчи-нали?А и повечето планове с неограничен нет откъм обем са ограничени откъм скорост.Тогава и 6G да имаш-все тая!За момента 4G e абсолютно достатъчно за всичко с изключение ако теглиш нещо голямо и то е за време.\n1 потребител изказва благодарност на шерлок холмс за това мнение:1 потребител изказва благодарност на шерлок холмс за това мнение\nПри Yettel няма ограничение в скоростта, поне при моя договор\n(2022-05-23, 09:34:02)dzivko написа: За момента 4г ми стига с п40 про съм, ся някакв кейс излезнал за 5г ама то по тая логика и външна антена с кабел може\nМисля, че разбирате, че 5G калъфът е за модели без 5G , поради наложените санкции на Huawei\n(Последна редакция: 2022-05-30, 09:50:06 от QueenBG.)\n(2022-05-30, 09:47:21)QueenBG написа: При Yettel няма ограничение в скоростта, поне при моя договор\nTotal max 50 е ограничен откъм скорост.Разбира се,че има и такива,които са без лимит.Аз на Виваком съм така,но голяма част от познатите ми-НЕ.\nКонсумацията на този калъф е интересно каква е?


Кремъл не разрешава Навални да се лекува в Германия, немските лекари са пуснати да го видят\n21 август, 15:43 / Моника Гаджанова / 1 коментар\nСъпругата на Навални поиска президента Путин да разреши преместването му в Германия\nГерманските лекари, пристигнали в Омск, са били допуснати да видят опозиционера Алексей Навални и да се запознаят със състоянието му, съобщи главният лекар на градската спешна болница Александър Мураховски. Новината идва на фона на съобщението, че Русия не разрешава транспортирането му за лечение извън страната.\n„Поканихме и немските специалисти, които пристигнаха в Омск в реанимационен самолет, така че в нашата клиника те се запознаха със състоянието на пациента, с резултатите от изследванията“, каза той.\nМураховски подчерта, че местните лекари правят всичко възможно, за да стабилизират състоянието на Навални заедно с колегите си от Москва.\nПо-рано днес стана ясно, че руските лекари смятат, че основната диагноза на опозиционера, хоспитализиран в Омск, е „метаболитни нарушения“, а не отрова както смятат близките и екипа му.\nРешението да не бъде изпратен опозиционният лидер Алексей Навални на лечение в чужбина е единствено по чисто медицински съображения, заяви Кремъл, цитиран от АФП. Навални е в кома в болница с подозрение за отравяне.\nТова е въпрос на чисто медицинско решение, заяви говорителят на президента Владимир Путин Дмитрий Песков пред журналисти.\nПриближени на опозиционния лидер организираха частен самолет – линейка от Германия с медици на борда, който кацна на летището на сибирския град Омск, където Навални е хоспитализиран.\nГоворителят на Навални Кира Ярмиш заяви в отговор, че Кремъл иска да прикрие отравянето и да изложи живота на опозиционния лидер на риск.\nЕвропейският съюз призова Русия да даде възможност Алексей Навални да се лекува в Европа. Ще се разследват и всички обстоятелства около инцидента с опозиционния лидер, обяви представителят на външнополитическата служба на ЕС Набила Масрали на брифинг в Брюксел.\n„Ние сме много загрижени за здравословното състояние на Алексей Навални. Призоваваме руските власти да му позволят да се лекува в Европейския съюз. Очакваме прозрачно и задълбочено разследване“, подчерта Масрали и добави, че ЕС е наясно с предположенията, че Навални е бил отровен и му пожела бързо възстановяване.\nВ също време съпругата на Навални поиска президента Путин да разреши преместването му в Германия.\n„Официално се обръщам към вас с искане за разрешение за отвеждане на Алексей Навални в Германия“, написа Юлия Навалная в акаунта в Туитър на съпруга си.\nОткрито ли е опасно вещество в организма на Навални?Лекари: Комата на Навални не е нито от инсулт и инфаркт, нито от вирусАлексей Навални е в реанимация, подозират отравяне\nЕтикети Алексей Навални, Кремъл, лечение в чужбина, Германия\nкесо При това положение поне от кумова срама Меркел и Макрон да понатиснат своя кремълски приятел защото до този момент те станаха за срам пред целия свят с угодническото си поведение към масовия убиец в Бункера, а демократична Европа изглежда жалка и бедпомощна да помогне дори на един човек.\n21.08.2020 18:44 / Отговор


Продава: Парцел, ж.гр.Южен парк, София-град, 2320кв.м., /ет., 232000€ | АРТУР недвижими имоти\nПродава: Парцел, ж.гр.Южен парк, София-град, 2320кв.м., /ет., 232000€\nАртур Недвижими Имоти продава имот в Южен парк. Много е подходящ за Парк за екстремно развлечение и различни приключения. Бънджи, батут и стени за катерене. Предизвикателство към кетъринг фирмите за партитата на открито и сред природа.\nРеферентен номер: 20195


Борисов уби идеята за регионализма - БГ футбол — Стандарт Нюз\nБорисов уби идеята за регионализма\nГЕРБ внася пореден вот на недоверие - този път за регионалната политика. Проблемът е, че в своето управление като премиер Борисов успешно уби идеята за регионализма и докара регионалните дисбаланси до връх в показателите. Регионална политика е не да достроиш половин магистрала, а да се направи стратегия за развитие на регионите, в които инфраструктурата да бъде в основата на пирамидата. Регионалната политика съдържа в себе си социални, икономически и балансиращи мощи. Не може средната заплата в България да бъде използвана за показател за Северозападния регион, в който тази заплата е почти равна на максималната. Хората от Враца ми се оплакаха, че правителството на ГЕРБ взе 18 млн., за да построи част от метрото в София, което надали те ще ползват и един път в живота си. Регионалната политика не е отговорност само на един министър, а трябва да бъде стратегия на цялото правителство. Тя е в основата на всяко едно успешно управление. На 20 октомври в Монтана ще се проведе първата кръгла маса от нашия "експертен софтуер" за регионална политика и регионален дисбаланс.\nСъчицата и гредата в окото\nПроф. Петър Иванов, Център за демографска политика, експерт от Движение "България без цензура":\nИскането на вот на недоверие заради провал в политиката на регионалното развитие и инвестициите от страна на управлявалата почти четири години партия ГЕРБ е неприлично, безсрамно и гротескно. Такъв вот на недоверие, който сам по себе си е резонен, може да иска всеки друг, но не и ГЕРБерите. Недоволството им напомня за библейската фраза "Защо гледаш съчицата в окото на брат си, а не усещаш гредата в твоето око?" (Мат.. 6:3). Ето аргументите за това мое становище:\n1. Управлението на ГЕРБ в общи линии е трагично за България. България стана европейски шампион по намаляване на населението. През 2012 г. станахме по-малко от 7 милиона, стигнахме равнището на 1947 г. Раждаемостта у нас е най-ниската в Европа, а в света заемаме, според ЦРУ, незавидното 207-о място от 224 страни. Смъртността в България стига най-високото си равнище - 15 промила, починалите през 2012 г. са 109 000 души, и това е с около 1 пункт повече в сравнение с 2011 г.\n2. ГЕРБерите забравят, че по време на управлението им регионалното неравенство, хиперцентрализмът и регионалната несправедливост избуяха в небивал мащаб, продължавайки тенденциите от управлявалите преди тях корумпирани политически сили. Към интересите на любимите на властта региони - София (особено), Бургас, Правец, Банско, с. Банкя, с. Дръндар и други - продължи да се проявява патологична пристрастеност за сметка на благоденствието, здравето и живота, в буквален смисъл на останалата част на България. Така например обстоятелствата за живот, неиндексираните пенсии, монополизмът и корупцията и др. станаха причина за немислимо неравенство между отделните региони. По време на управлението на фаворитката на ГЕРБ Фандъкова столицата е разработила проекти за усвояване на европейски и български държавни пари в общ размер на 2,5 млрд. лв., при положение че 26-те най-големи след София градове общо ще получат едва половината от тази сума - 1,3 млрд. лева, а 32 малки български града ще получат по-малко от една четвърт от тази сума - 600 млн. лв. Средствата от ЕС, договорени и усвоени от Южна България, към която е и София, са 6,7 млрд. лв., а за цяла Северна България парите са три пъти по-малко - 2,5 млрд. лв. Цели 89% от държавния бюджет на България са за Южна България, а за Северна България остават едва 11%. Известно е, че София чака пари от Програмата за развитие на селския туризъм и поради тази причина София тарикатски ще се припознае като село. Според НСИ, чуждестранните преки инвестиции към 31.12.2012 г. в София са 11 586 557 000 евро, а в Разград са 119 731 000 евро, сто пъти по-малко (а населението на Разград далеч не е сто пъти по-малобройно от столицата).\n3. Сбърканата регионална политика на ГЕРБ доведе до истински сътресения в демографски план, защото ГЕРБерите не направиха нищо в тази област. Раждаемостта, например в Габрово, е 7,5 промила, а в София е 10,5 промила. Смъртността при жителите на столицата е 11,8 промила (при 15 промила средно за България), а смъртността в селата на Видинския регион е 39 (!) промила; за една година тук всеки 25-и човек от 1000 души умира, а в София умиращите са 4 пъти по-малко. Детската смъртност, по данни на НСИ, в Сливенския край е 21,1 промила, а в София е 4,1%. Пак според НСИ заболелите и починали от болести на органи на кръвообращението български граждани, живеещи в Северен централен район, са с 32% (!) повече от живеещите в Югозападния район, включващ и София. Така стоят нещата и по отношение на раковите заболявания, диабета, астмата и т.н.\nВсичко това стана причина за масовото емигриране на младите българи зад граница (-2,4 промила годишно, 22 000 души през 2012 г.), за демографската катастрофа на България, която, според проучване на Световната банка, през 2050 г. ще бъде с 4 млн. жители (от близо 9,1 млн. през 1989 г.) при неизвестно каква етническа структура, вероятно 3:1 в полза на циганския етнос. Населението на Северна България, според НСИ, намалява седем пъти по-бързо в сравнение с Южна България, включваща София.\n4. Провежданата регионална политика от ГЕРБ, както и от управлявалите преди нея партии, е причина за небивалата бедност у нас. Публикуваните тези дни данни на Евростат ни отреждат шампионското първо място по бедност. В слабо населените райони на България бедните са 57,7% (трима от всеки пет), а в големите градове - общо 38,6%. По експертни данни на Центъра за демографска политика бедността в София е около 20%, т.е. налице е изключително несправедлива разлика (три пъти, 300%) в стандартите на живот на софиянци и на хората от другите региони на България.\n5. По качество на пътищата - голямата гордост на Бойко Борисов - в световната ранглиста България по времето на ГЕРБ пада от 117-о до 129-о място. Всички знаем какво е състоянието на немагистралните пътища у нас.\n6. По качество на инфраструктурата - друга голяма гордост на ГЕРБ - падаме от 109-о на 115-о място.\n7. Наскоро станаха известни парите, които служебни лица в Регионалното министерство по времето на ГЕРБ са усвоявали под формата на фиктивно участие в европроекти, които е трябвало само да подпомагат и да контролират. Човек трябва да е много безсрамен, за да се възмущава от това, което е възмутително в собствените му действия.\nВсичко казано по-горе са обективни данни, които никой не може да оспори. Според мен никой не може да оспори, че ГЕРБ най-малко имат морално и всякакво друго основание да критикуват регионалната политика и инвестициите след безобразните поразии, които те самите са нанесли в тези области.\nТагове: Бойко Борисов Вот На Недоверие Николай Бареков Петър Иванов


ᐉ Дори и един верен приятел отървава от депресия — Lechenie.bg\nНа почти всички ни е известно, че приятелството има огромно значение за човека. И наскоро този всеизвестен факт намери и научно потвърждение, бе установено, че верният приятел помага за преодоляване на депресия и за подобряване на психическото здраве.\nВерният приятел внася положителна промяна в живота на 2-ма от 5-ма души на зряла възраст.\nПричина за благоприятното въздействие на приятелството върху здравето на човека е усещането за радост и удовлетвореност, които хората достигат в социално-психологически план всеки път, когато общуват с приятели.\nЗа поддържане на психиката в норма експертите препоръчват да се пазим от депресия, тревожност, размишления за самоубийство и употреба на наркотични вещества.\nНаучни сътрудници от Университета на Торонто твърдят, че хора, които страдали от депресия и получавали емоционална подкрепа или пък имали тесни приятелски отношения, били 4 пъти по-стабилни психически в сравнение с доброволците, които не поддържали социални взаимоотношения с близки.\nПо време на проучванията учените анализирали начинът на живот и здравословното състояние на 2500 души, живеещи в Канада. Всички участници в изследването страдали от депресия в определен етап от живота си.\nСледва да се отбележи, че продължителността на депресивния период не оказвала значително въздействие върху способността на доброволците да подобрят своето психическо здраве.\nУчените определили, че хората страдащи от депресия, която продължила повече от 2 години, имали същите шансове за оздравяване, както и тези, водещи борба с депресията около месец.\nПо-рано стана известно, че наличието на депресия се отразява неблагоприятно на способността на жените да забременеят.\nШансовете за зачеване на дете в определена фаза от менструалния цикъл намаляват с 38%, ако жената страда от симптоми на тежка депресия.\nДо такива заключения стигнали учени от Бостънския университет след анализ на данните на 2100 жени, планиращи забременяване.\nДоброволците били помолени да отговорят на въпроси от анкета. Експертите се интересували какви симптоми на депресия безпокоили жените и какви препарати те приемали.\nДруго изследване пък показва, че депресията нарушава синтеза на хормони, които на свой ред влияе на менструалния цикъл и шансовете за забременяване.\nНо разбира се това изследване визира приятели, които се отнасят положително към нашата личност, макар че добре би било преди учените да формират определени заключения за ползата от приятелството, да дефинират понятието "приятел", тъй като всеки човек го разбира по много различен начин.\nИма редица изследвания, които показват колко голяма е ползата от приятелството за нашето здраве, но все пак се има предвид приятелство, като приятел може да се определи човек, с който можете да си споделяте всичко, и с който ще ви се притече на помощ в труден за вас момент.\nНо обикновено по-младите хора, и най-вече тийнейджърите, определят като приятели всички, които познават, но с израстването разбират, че това изобщо не е така, и човек може да има много малко - не повече от 10 истински приятели, които наистина биха му били опора не само, когато е на върха, но и когато е на дъното.\nВсички знаем, че животът на всеки един от нас е цял низ от възходи и падения, и затова трябва да ценим хората, които не ни изоставят, когато сме стигнали до най-ниското възможно положение в живота.\nСпорно е също така дали би могло да съществува истинско приятелство между мъж и жена и не става ли въпрос винаги за сексуално привличане.\n"Не е този, за когото се представя" - опасните патологични лъжци


Нахална акула нападна хипопотами, ответният удар е съкрушителен (ВИДЕО)\nСлед няколко неуспешни опита хищникът се отказал и напуснал бойното поле\n16 Окт. 2015, 23:32\nМалка акула направи неуспешен опит да атакува семейство хипопотами в националния парк Квазулу-Натал в Южна Африка, съобщава Mashable. Безрезултатните опити на хищника да се снабди с храна са уловени от местния гид Стейси Фарел по време на сафари.\nТърсейки храна, акулата продължително време се навъртала в близост до плуващите хипопотами. В един момент се опитала да ги атакува, но не отчела факта, че те умеят да се защитават много добре. След няколко неуспешни опита хищникът се отказал и напуснал бойното поле с подвита опашка. /БЛИЦ<br />


Прочети малко де, всичко мери с достатъчна точност. Вх/изх. по едно и стига за начало. А % живот при Ясен, ма трябва да е ясно и колко е бил като нова, а не какво е пишело\nС малко четене не става,никьде не пише какво показват пьрвите 5 и след това се отказах\nТук някой хора са в сферата на теорията,а на практика нещата се оказват доста по-различни,но това се разбира в последствие\nЧовек,казвам ти-тук се дават съвети от хора,които са виждали нещата за които говорят само в youtube или са ги смятали по формули от книги-на практика хич не е така...............\nИ колко време вадиш от тая батерия,смисьл колко живот?То и аз мога да тичам с торба цимент на гьрба ма 20-30 метра.\nБатерията кога е замервана за проверка на какьв % животец е?\nНе, не е замервана, и сигурно е, че няма да живее дълго, но тяговите акумулатори са скъпи и също имат кратък живот. На юпиесите ги сменям през около 3 години където изобщо не им се налага да работят.\nВ интерес на истината аз ползвам два акумулатора от UPS по 65Ач.Бяха сменени след 5 годишна служба.Аз ги ползвам вече 4-та година.Според замервания,различни тестове и на практика,акумулаторите са на около 75% от състоянието си като нови.Не ползвам някакви мегавати,но ми се с случвало да ги разтоварвам до 40% от капацитета им без никакви проблеми.На следващия ден се зареждат и така....Но определено не биха издържали на 7А-8А консумация на хладилник по 24 часа в денонощието.Зареждам ги с 140Wp панел на Luxor,който си дава 9А без проблем.\nТези 7-8А би трябвало да са максимум 1/3 от времето ако хладилника е изправен, не е оставен отворен или на припек и без вентилация.\nПървоначално публикуван от kalinntv Преглед на мнение\nВ интерес на истината аз ползвам два акумулатора от UPS по 65Ач.....Аз ги ползвам вече 4-та година.Според замервания,различни тестове и на практика,акумулаторите са на около 75% от състоянието си като нови.Не ползвам някакви мегавати,но ми се с случвало да ги разтоварвам до 40% от капацитета им без никакви проблеми........Зареждам ги с 140Wp панел на Luxor,който си дава 9А без проблем.\nАз затуй предпочитам мерене, но нека да служат\nСега, много приказки, но колко Вата трябват за хладилника на човека? Аз казвам 150-200, Крум казва, че 260 не стигат. Ясен казва също 150-200. Други предложения не виждам.\nОт флота викат по две, но на какво не разбрах?\nОт телевизията викат, че никой не разбира, но не казват колко....\nС 9а от 140 вт светлосъбиращо всичко ще спи. 180-200 вт за сам, с прясна риба, гъби и ракиджия са доста. За с челяд-250. Поне така си мис\nНа всеки етап ПОНЕ по три:\nМощността на компресора по три (за оразмеряване на инвертора че има и пусков ток).\nДенонощната консумация на хладилника поне по три (за капацитет на акумулатора).\nМощността на соларния панел - и тя по три.\nИ ще потръгнат нещата гладко.\nЗа тея пари Х 3 , бая шса замисЛа.\nНе е тоя хладилникО.\nАбе нещо сбъркано има във формулата .\nЕдин път работи и пушек се дига ,\nДругия път - не се получават сметките .\nТо със закона за запазване на енергията , и за нарастване на ентропията , даже и Боко не смее да се занимава.\nВие си знаете - ама хладилника е друг.\nДерзайте - КПДто може и да мине 20%.\nAко очакваш да чуеш точна цифра-аз не се наемам....Да се подготви система с 250Ач батерии и 300 Wp панели и да вкючва хладилника.Разбира се с опция да се добави още ресурс....Ако държиш да бъдеш подготвен с точна цифра-подсигуряваш се с наобходимата измервателна техника,започваш да мериш на всеки час,записаш показанията за 24 часа...накрая събираш,умножаваш,делиш,средно аритметично и получаваш цифричката,която те интересува.Най-вероятно ще се окаже далеч от истината...\nДобре, значи батерията от 200Аh нагоре, колкото повече толкова по-малко ще я гърбиш. Солар 200-300Wp, като зависи колко е точния хладилник, ползването и насочването. Инвертора от 300W нагоре. Това всичко за домашен хладилник 60л примерно в каравана.\nВземи си по-голям и хубав инвертор,по възможност с истинска синусуида,защото не се знае утре дали няма да ти хрумне да пиеш кафе от кафемашината например...


Спартак Вн стартира с разпалена контрола в Турция - БГ Футбол - Втора лига - Gong.bg\nОтборът на Спартак Варна отстъпи с минималното 0:1 на узбекистанския Олимпик Ташкент в първата си контрола на турска земя. Единственото попадение вкара Абдуманонов и падна в началото на втората част. В края на първото полувреме пък Ибрахимов от Олимпик бе изгонен с втори жълт картон, но на негово място се появи друг футболист, за да се запази численото равенство на терена.\nСпартак пропусна перфектна възможност да открие резултата в 17-ата минута, когато Митев опита да вкара от въздух на празна врата след грешка на противников бранител, но единствено силният вятър попречи на кълбото да влезе във вратата.\nДесетина минути по-късно Шамсиев изрита грубо Янчо Андреев в краката, което доведе до меле на терена. Това наложи на съдията да покаже 3 жълти картона, за да спре разправията между играчите. В 40-ата минута Ибрахимов от Олимпик бе изгонен с втори жълт картон. На негово място обаче влезе друг футболист и така и двата тима продължиха с по 11 души срещата.\nВторото полувреме започна с гол за узбекистанския тим. В 49-ата минута футболист на Олимпик проби отляво, центрира и влезлият през второто полувреме Абдуманонов успя да засече, за да открие за 0:1.\nСпартак Варна Зимна подготовка 2022


Арбитри от Самоков свирят в Септември, кандидат-депутат с наряд във Ветрен\nАрбитри от Самоков свирят в Септември, кандидат-депутат с наряд във Ветрен\nСряда, 03 Март 2021 09:35\nСтудентът в Лесотехнически университет Мариян Гребенчарски ще ръководи двубоя в Септември\nСъдийска тройка от Самоков ще раздава правосъдие в епичната битка между Марица (Белово) и Чико-Бунара (Бяга) от празничния кръг на 3 март от 15:00 ч. в пазарджишката четвърта дивизия. Срещата е поверена на бившия футболист на Рилски спортист Мариян Гребенчарски с асистенти съгражданите му Тодор Вуков и Георги Спасов. Делегат на мача пък е Тихомир Костовски от София. Назначението на външни длъжностни лица бе заявено от клубното ръководство на Марица. Тимът от Белово бе лишен от домакинство за срок от 2 срещи след инцидентите в двубоя срещу Чепинец (2:2) в първия пролетен кръг. Поради тази причина Марица ще посрещне Чико-Бунара на стадион "Локомотив" в Септември.\nКандидат-депутатът от област Пазарджик Стоил Малинов пък бе избран за главен рефер на срещата между Вихър (Ветрен) и Чепинец (Велинград). Лайнсмени ще бъдат Петко Караджов и Димо Найденов. Делегат на двубоя ще бъде Мирослав Григоров.\nРеферът-юрист Стоил Малинов бе номиниран за депутат от гражданската квота на ПП ГЕРБ\nСрещата между Спартак (Калугерово) и Балкан (Варвара) бе възложена на Иван Кобаков - Колина. Засади ще маркират колегите му Николай Николов и Спас Абаджиев. Делегатското назначение бе връчено на шефа на областната Дисциплинарна комисия Стефан Ненчев.\nГеорги Шопов от Брацигово ще следи за спазването на правилата на мача между Левски (Ракитово) и Оборище II (Панагюрище). Тъчарбитри ще бъдат Веселин Шопов и Ивайло Михайлов. Представянето на съдиите ще оценява Мариан Дойчев.\nДвубоят между Брацигово и Локомотив (Септември) ще ръководи Васил Лукаев с асистенти Никола Гатев и Теодор Тодоров. Делегат на мача е съдийският шеф за област Пазарджик Асен Николов.\nСлужителят на МВР Димитър Кобаков взе мача между тимовете на Лозен и Левски (Паталеница). Странични съдии ще бъдат Кирил Ибров и Йоанна Дамянова. Делегат е генсекът на БФС - Пазарджик Георги Мацев.\nОпитният Димитър Георгиев ще реферира сблъсъка между Тракия (Пазарджик) и Родопи (Козарско). Лайнсмени ще бъдат Стефан Кестенов и Александър Ваклинов. Оценките на арбитрите ще оформи бившият елитен съдия Петър Стайков.\nСъставите на Величково и Тракиец (Главиница) ще играят под съдийското ръководство на Костадин Кобаков с помощници Георги Шиндаров от Панагюрище и Алекс Манев. Делегатските функции са възложени на Димитър Иванов - Шефа.\nОт футболната централа напомнят на всички клубове-домакини, че срещите от кръга трябва да се проведат без публика в съответствие с изискванията на здравните власти.